CELEX: 32010R1070
Language: hu
Date: 2010-11-22 00:00:00
Title: A Bizottság 1070/2010/EU rendelete ( 2010. november 22. ) a 2008/38/EK irányelvnek a kutyák és macskák csontízületi gyulladása esetén az ízületi metabolizmus elősegítésének mint különleges táplálkozási célnak a tervezett alkalmazások listájához való hozzáadásával történő módosításáról  EGT-vonatkozású szöveg

23.11.2010   
            
            
               HU
            
            
               Az Európai Unió Hivatalos Lapja
            
            
               L 306/42
            
         A BIZOTTSÁG 1070/2010/EU RENDELETE
   (2010. november 22.)
   a 2008/38/EK irányelvnek a kutyák és macskák csontízületi gyulladása esetén az ízületi metabolizmus elősegítésének mint különleges táplálkozási célnak a tervezett alkalmazások listájához való hozzáadásával történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányok forgalomba hozataláról és felhasználásáról, az 1831/2003/EK rendelet módosításáról, valamint a 79/373/EGK tanácsi irányelv, a 80/511/EGK bizottsági irányelv, a 82/471/EGK, 83/228/EGK, 93/74/EGK, 93/113/EK és 96/25/EK tanácsi irányelv és a 2004/217/EK bizottsági határozat hatályon kívül helyezéséről szóló, 2009. július 13-i 767/2009/EK európai parlamenti és tanácsi rendeletre (1) és különösen annak 10. cikke (5) bekezdésére,
   mivel:
   
               (1)
            
            
               A Bizottsághoz a 767/2009/EK rendelet 10. cikkének megfelelően benyújtottak egy kérelmet arra vonatkozólag, hogy a kutyáknál és macskáknál a „csontízületi gyulladás (ostheoarthritis) esetén az ízületi funkciók elősegítése” alkalmazást adják hozzá a különleges táplálkozási célokra szánt takarmányok tervezett alkalmazási listájának létrehozásáról szóló, 2008. március 5-i 2008/38/EK bizottsági irányelv I. mellékletének B. részében szereplő, a különleges táplálkozási célokra szánt takarmányok tervezett alkalmazásainak listájához (2). A Bizottság a kérelmet és a csatolt dokumentációt a tagállamok rendelkezésére bocsátotta.
            
         
               (2)
            
            
               A kérelemhez csatolt dokumentáció kimutatja, hogy a takarmány különleges összetétele megfelel a tervezett sajátos táplálkozási célnak, és nincs káros hatása az állati és az emberi egészségre és a környezetre, sem pedig az állatok jóllétére. Az alkalmazás tehát bizonyíthatóan érvényes, és ezért az „ízületi funkciók elősegítése kutyák és macskák esetében csontízületi gyulladás (ostheoarthritis) esetén” különleges táplálkozási célt célszerű hozzáadni a tervezett alkalmazások listájához.
            
         
               (3)
            
            
               A 2008/38/EK irányelvet ezért ennek megfelelően célszerű módosítani.
            
         
               (4)
            
            
               Az ebben a rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével, és sem az Európai Parlament, sem a Tanács nem ellenezte őket,
            
         ELFOGADTA EZT A RENDELETET:
   1. cikk
   A 2008/38/EK irányelv I. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. november 22-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 229., 2009.9.1., 1. o.
   
      (2)  HL L 62., 2008.3.6., 9. o.
   
      MELLÉKLET
      A 2008/38/EK irányelv I. mellékletének B. részében a „Bőrfunkció erősítése dermatózis és erős szőrhullás esetén” sor és az „Ellési bénulás kockázatának csökkentése” sor közé a következő sort kell beilleszteni:
      
         
                     Különleges táplálkozási cél
                  
                  
                     Alapvető táplálkozási jellemzők
                  
                  
                     Állatfaj vagy -kategória
                  
                  
                     Címkén feltüntetendő jellemzők
                  
                  
                     Ajánlott alkalmazási időszak
                  
                  
                     További rendelkezések
                  
               
                     „Ízületi funkciók elősegítése ízületi gyulladás (ostheoarthritis) esetén
                  
                  
                     Kutyák:
                     
                                  
                              
                              
                                 Az összes omega-3 zsírsav minimális szárazanyag-tartalma 3,3 %. Az eikozapentaénsav (EPA) minimális szárazanyag-tartalma 0,38 %.
                              
                           
                                  
                              
                              
                                 Megfelelő E-vitamin-szint.
                              
                           Macskák:
                     
                                  
                              
                              
                                 Az összes omega-3 zsírsav minimális szárazanyag-tartalma 1,2 %. A dokozahexaénsav (DHA) minimális szárazanyag-tartalma 0,28 %.
                              
                           
                                  
                              
                              
                                 Magasabb metionin- és mangántartalom.
                              
                           
                                  
                              
                              
                                 Megfelelő E-vitamin-szint.
                              
                           
                  
                     Kutya, macska
                  
                  
                     Kutyák:
                     
                                 —
                              
                              
                                 Összes omega-3 zsírsav
                              
                           
                                 —
                              
                              
                                 Összes EPA
                              
                           
                                 —
                              
                              
                                 Összes E-vitamin
                              
                           Macskák:
                     
                                 —
                              
                              
                                 Összes omega-3 zsírsav
                              
                           
                                 —
                              
                              
                                 Összes DHA
                              
                           
                                 —
                              
                              
                                 Összes metionin
                              
                           
                                 —
                              
                              
                                 Összes mangán
                              
                           
                                 —
                              
                              
                                 Összes E-vitamin
                              
                           
                  
                     Kezdetben maximum 3 hónap
                  
                  
                     Alkalmazás előtt vagy az alkalmazási időszak meghosszabbítása előtt állatorvos véleményének kikérése javasolt.”